钦定古今图书集成/明伦汇编/氏族典/第258卷 > 王僧绰
## 钦定古今图书集成/明伦汇编/氏族典/第258卷 > 王僧绰

按《宋书王僧绰传》，“僧绰，琅邪临沂人，左光禄大夫昙
首子也。尚太祖长女东阳献公主。初为江夏王义恭
司徒参军，转太子中庶子。元嘉二十六年，徙尚书吏
部郎，二十八年，迁侍中。元嘉末，太祖欲大相付托，朝
政小大皆与参焉。会二凶巫蛊事泄，上先召僧绰具
言之。及将废立，使寻求前朝旧典。劭于东宫夜飨将”
士，僧绰密以启闻。上又令撰《汉魏以来废诸王故事》，
僧绰谓唯宜速断，不可使难生虑。表上曰：“此事重，不
可不三思。且庶人始亡，人将谓我无复慈爱之道。”僧
绰曰：“臣恐千载之后，言陛下唯能裁弟，不能裁儿。”上
默然。江湛同侍坐，出阁，谓僧绰曰：“卿向言，将不大伤
切直？”僧绰曰：“弟亦恨君不直。”及劭弑逆，江湛在尚书
上省，闻变叹曰：“不用僧绰言，以至于此。”劭既立，转为
吏部尚书。顷之，料检太祖巾箱及江湛家书疏，得僧
绰所启餐士并废诸王事，乃收害焉。世祖即位，追赠
散骑常侍、金紫光禄大夫，谥曰愍侯。子俭嗣。